RESOLUCIÓN do 10 de marzo de 2017, da Secretaría Xeral Técnica da Consellería de Economía, Emprego e Industria, pola que se lle dá publicidade á Orde do 8 de marzo de 2017 pola que se nomean os vogais do Consello Reitor do Instituto Galego do Consumo e da Competencia.
Consellería de Economía, Emprego e Industria — II. Autoridades e persoal — 22/03/2017

O artigo 8 do Decreto 118/2016, do 4 de agosto, polo que se crea o Instituto Galego do Consumo e da Competencia e se aproban os seus estatutos, establece o Consello Reitor como órgano de goberno integrado pola Presidencia e oito vogais, xunto cunha Secretaría.
O apartado 1 do artigo 11 do referido decreto regula a composición deste Consello Reitor dispoñendo o seguinte:
«1. O Consello Reitor estará composto polos seguintes membros, que serán nomeados pola persoa titular da consellería de adscrición:
a) Unha persoa en representación da consellería competente en materia de comercio e o seu suplente.
b) Unha persoa en representación da consellería competente en materia de industria e o seu suplente.
c) Unha persoa en representación da consellería competente en materia de facenda e o seu suplente.
d) Unha persoa en representación da consellería competente en materia de saúde pública e o seu suplente.
e) Unha persoa en representación da consellería competente en materia do mar e o seu suplente.
f) Unha persoa en representación da consellería competente en materia do medio rural e o seu suplente.
g) Unha persoa en representación da consellería competente en materia de administracións públicas e administración de xustiza e o seu suplente.
h) Unha persoa en representación da consellería competente en materia de turismo e o seu suplente».
En virtude do anterior e unha vez feitas as designacións por parte das respectivas consellerías, é necesario facer o seu nomeamento que, para xeral coñecemento, publicarase no Diario Oficial de Galicia.
Así, de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia e o artigo 11 do Decreto 118/2016, do 4 de agosto, polo que se crea o Instituto Galego do Consumo e da Competencia e se aproban os seus estatutos,
Nomear vogais do Consello Reitor do Instituto Galego do Consumo e da Competencia as seguintes persoas:
a) En representación da consellería competente en materia de comercio:
– Como vogal titular: José María Pita Ponte, xefe do Servizo de Protección ao Consumidor.
– Como vogal suplente: Miguel Ángel Palacios Rodríguez, xefe do Servizo de Información, Cooperación e Fomento.
b) En representación da consellería competente en materia de industria:
– Como vogal titular: Paula María Uría Traba, subdirectora xeral de Enerxía.
– Como vogal suplente: Mª Isabel Castro Sánchez, xefa do Servizo de Infraestruturas Enerxéticas.
c) En representación da consellería competente en materia de facenda e o seu suplente:
– Como vogal titular: Ángeles Vidal Ruiz, subdirectora xeral de Apoio Técnico-Xurídico.
– Como vogal suplente: Luis Emilio Araújo Rodríguez, vicesecretario xeral.
d) En representación da consellería competente en materia de saúde pública:
– Como vogal titular: Andrés Paz-Ares Rodríguez, director xeral de Saúde Pública.
– Como vogal suplente: Ángel Gómez Amorín, subdirector xeral de Programas de Control de Riscos Ambientais para a Saúde.
e) En representación da consellería competente en materia do mar:
– Como vogal titular: Antonio Rodríguez Fernández, subdirector xeral de Pesca e Mercados de Pesca.
– Como vogal suplente: Ramón Fernández Conchas, xefe do Servizo de Mercados.
f) En representación da consellería competente en materia do medio rural:
– Como vogal titular: Ricardo Rivas Barros, subdirector xeral de Industrias e Calidade Agroalimentaria.
– Como vogal suplente: María José González González, xefa do Servizo de Promoción da Calidade Agroalimentaria.
g) En representación da consellería competente en materia de administracións públicas e administración de xustiza:
– Como vogal titular: Nicolás Vázquez Iglesias, vicesecretario xeral.
– Como vogal suplente: José Ramón Pardo Cabarcos, subdirector xeral de Réxime Xurídico.
h) En representación da consellería competente en materia de turismo:
– Como vogal titular: José Luis Maestro Castiñeiras, director de Competitividade da Axencia de Turismo de Galicia.
– Como vogal suplente: Paloma Vázquez Fernández, xefa da Área Provincial de Lugo da Axencia de Turismo de Galicia.
Santiago de Compostela, 10 de marzo de 2017